《横望山》
宋代·杨杰

陶家旧宅寄山坳，七百年前此结茆。太尉双碑遗字晦，先生五井暗泉交。

野僧拂石为床坐，童子穿冰作磬敲。岩下清音谁解听，古声长在老松梢。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。